Wegger Chr. Strømmen

Wegger Christian Strømmen (født 14. juni 1959 i Larvik) er en norsk diplomat. I 2019 tiltrådte han som ambassadør ved Norges ambassade i London.

Han er utdannet jurist og har tidligere arbeidet blant annet som statssekretær for Knut Vollebæk under Kjell Magne Bondeviks første regjering og har tidligere tjenestegjort som diplomat i Tel Aviv, Genève og New York. Fra 2007 til 2013 var han ambassadør ved Norges ambassade i Washington. Fra 2013 til 2014 var han politisk direktør i Utenriksdepartementet, deretter utenriksråd fra 2014 til 2018.

Strømmen ble i 2006 utnevnt til ridder av 1. klasse av Den Kongelige Norske Fortjenstorden. I 2017 ble han tildelt storkors av Den islandske falkeorden i forbindelse med statsbesøket til Islands president i Norge. I 2018 ble han utnevnt til kommandør med stjerne av Den Kongelige Norske St. Olavs Orden.

Strømmen er oppvokst i Bøkelia i Larvik, hvor han var bosatt frem til han fullførte gymnaset som nittenåring.

Referanser

Eksterne lenker 
 
  regjeringen.no
  abcnyheter.no – intervju og biografi
  op.no – intervju og biografi

Norges ambassadører til Storbritannia
Norges ambassadører til USA
Statssekretærer fra KrF
Den Kongelige Norske Fortjenstorden
Den islandske falkeorden
Personer fra Larvik kommune